Muhammed Bello (Larabci: محمد بلو) Shi ne sarki na biyu. Sarkin Musulmi ya yi mulki daga shekara ta 1817 har zuwa shekara ta 1837. Ya kasance marubucin tarihi ne wanda ke da Ilimin addinin Musulunci. Dan Usman dan Fodio ne kuma mai masa hidima, wanda shi ne ya kafa Daular Sokoto kuma shi ne Sultan (Sarkin Musulmi) na farko. Lokacin mulkinsa, ya karfafa da'awar yada Musulunci a dukkanin yankunan Kasar Hausa, da tsarin karantar da mata da maza, da kuma kafa kotunan Musulunci, Ya rasu a watan Octobar 25, shekara ta 1837, kaninsa Abu Bakar Atiku ne ya gaje shi, daga nan sai dansa mai suna Ali Babba bin Bello ya gaji sarautar a gurin Abubakar Atiku. An haifi Muhammad Bello ne ga matar Usman dan Fodio ta huɗu, wacce aka fi sani da Hauwa ko Inna Garka, a shekarar ta 1781 Kaman sauran 'yan uwansa, yana cikin karatun da mahaifinsa ya jagoranta a Degel har zuwa lokacin da aka fitar da dangi da wasu mabiyan. a cikin shekara ta 1804.